Klymenos (otec Eurydiky)

Klymenos (, ) je v gréckej mytológii otec Eurydiky, manželky pylského kráľa Nestora.

Klymenos je postavou z Homérovho eposu Odysea. Od Homéra vieme o ňom len toľko, že bol otcom Eurydiky, manželky pylského kráľa Nestora. Jeho dcéra Eurydika a jej manžel Nestor sa stali rodičmi Thrasyméda, účastníka trójskej vojny.

Podľa antického autora Apollodora z Atén sa však pylský kráľ Nestor oženil s Anaxibiou, dcérou Kratiea a splodil s ňou dcéry Peisidiku a Polykastu a synov Persea, Straticha, Aréta, Echefróna, Peisistrata, Antilocha a Thrasyméda.

Referencie  

Postavy gréckej mytológie